రేఖా వర్మ

రేఖా వర్మ (జననం 1973 మే 20) భారతదేశంలోని ఉత్తర ప్రదేశ్ కు చెందిన భారతీయ రాజకీయ నాయకురాలు. ఆమె 2019 నుండి భారతీయ జనతా పార్టీ (బిజెపి) జాతీయ ఉపాధ్యక్షురాలు. ఆమె ధౌరహ్రా లోక్‌సభ నియోజకవర్గం నుండి రెండుసార్లు పార్లమెంటు సభ్యురాలిగా ఉన్నది. ఆమె 2024 భారత సార్వత్రిక ఎన్నికలలో ఉత్తర ప్రదేశ్ లో ఓడిపోయింది.

 ప్రారంభ జీవితం 
రేఖా వర్మ ఉత్తరప్రదేశ్ లోని కాన్పూర్ లో దేవనారాయణ కటియార్, ఊర్మిళా కటియార్ దంపతులకు జన్మించింది. ఆమె భర్త అరుణ్ కుమార్ వర్మ 2013లో మరణించాడు. ఆమె ఇంటర్మీడియట్ వరకు చదువుకుంది.

 కెరీర్ 
రేఖా వర్మ 2014, 2019లలో భారతీయ జనతా పార్టీ సభ్యురాలిగా ఉత్తర ప్రదేశ్ ధౌరహ్రా లోక్‌సభ నియోజకవర్గం నుండి భారత పార్లమెంటు దిగువ సభ అయిన లోక్‌సభకు ఎన్నికయింది. 2014 భారత సార్వత్రిక ఎన్నికలలో ఉత్తరప్రదేశ్ లో, ఆమె 1,25,675 ఓట్ల ఆధిక్యంతో బహుజన్ సమాజ్ పార్టీకి చెందిన దావూద్ ను ఓడించింది. ఉత్తరప్రదేశ్ లో జరిగిన 2019 భారత సార్వత్రిక ఎన్నికలలో, 1,60,611 ఓట్ల ఆధిక్యంతో బహుజన్ సమాజ్ పార్టీకి చెందిన అర్షద్ అహ్మద్ సిద్దిఖీని ఓడించింది. 2024 భారత సార్వత్రిక ఎన్నికలలో ఉత్తరప్రదేశ్ లో ఆమె సమాజ్ వాదీ పార్టీకి చెందిన ఆనంద్ భదౌరియా చేతిలో 4,449 ఓట్ల స్వల్ప తేడాతో ఓడిపోయింది.

 మూలాలు 

వర్గం:1973 జననాలు
వర్గం:జీవిస్తున్న ప్రజలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:16వ లోక్‌సభ సభ్యులు